नोएडा। होली के बाद मोरना स्थित नोएडा डिपो में यात्रियों की संख्या घट गई है। जहां होली के दिनों में रोजाना 27 हजार के आसपास यात्रियों की संख्या थी। वहीं अब यह संख्या 26 हजार के करीब है। डिपो अधिकारियों का कहना है कि यात्रियों की संख्या कम होने के कारण राजस्व में कमी आ रही है।
डिपो से मिली जानकारी के मुताबिक शुक्रवार को 26 हजार 586 यात्रियों ने बसों में सफर किया था। वहीं गुरुवार को यह संख्या 22 हजार 15 थी। होली के दौरान यात्रियों का औसत 27 हजार के आसपास था। डिपो के सहायक क्षेत्रीय प्रबंधक हाकिम सिंह ने कहा कि इस बार बीते साल की तुलना में होली पर कम यात्रियों ने बस में सफर किया था। उसके बाद से भी संख्या में कमी बनी हुई है। ऐसे में सभी बसें रूट पर नहीं उतारी जा रही हैं।